مولود چاووش اوغلی: تحریم بیزنینگ حاکمیت حقی میز گه قرشی هجومدیر
چاووش اوغلی اوشبو مطلب نی روسیه ده بیرگن بیاناتیده بیلدیردی
تورکیه جمهوریتی تشقی ایش لر وزیری مولود چاووش اوغلی, تورکیه نینگ تحریم لر بیلن آرقه گه قدم تشله مه یدیگن لیگی نی همه نینگ بیلگنی نی معلوم قیلدی.
تورکیه- روسیه فدراسیونی اورتاق ستراتژیک پلانلش گروپی 8- ییغیلیشی گه اشتراک ایتیش اوچون روسیه گه تشریف بویورگن چاووش اوغلی, سوچی شهری ده روسیه لیک کسبداشی سرگی لاوروف بیلن اورتاق مطبوعاتی کنفرانس ترتیب له دی.
چاووش اوغلی اوشبو مطبوعاتی کنفرانس جریانیده بیرگن بیاناتیده, روسیه دن اس 400 هوا مدافعه سیستم لری نی آلگن لیگی سببلی, امریکا قوشمه ایالتلری نینگ تورکیه گه قره تیلگن تحریم قراری نی بهالنتیردی.
تشقی ایش لر وزیری چاووش اوغلی, "اوشبو تحریم بیزنینگ حاکمیت حقی میز گه قره تیلگن بیر هجوم دن عبارت.  تحریم لر بیلن آرقه گه قدم تشله مه یدیگن لیگی میز نی همه بیله دی" دییه قید ایتدی.
چاووش اوغلی, تورکیه نینگ لیبیا نی قوللب قووتلیاتگن لیگی توغریسیده هم توخته لیب اوتدی.
ایکله وزیر, کووید 19 گه قرشی کوره ش نی هم بهالنتیردی.
چاووش اوغلی, کووید 19 گه قرشی کوره ش دایره سیده, روسیه بیلن امضالنگن کیلیشوو گه بناً, تورکیه ده اورتاق روشده واکسین ایشلب چیقاریله دیگن لیگی نی معلوم قیلدی.
تجارت بوییچه تورکیه بیلن روسیه اورته سیده گی مناسبت لر باره سیده هم بحث ایتگن چاووش اوغلی, روسیه نینگ (موجود حصه نینگ تکمیل بولیشی آرتیدن) تورکیه دن رومی بادنجان وارداتی توغریسیده گی حصه سی نی آرتیره دیگن لیگی نی بیلدیردی.
سرگی لاوروف ایسه, روسیه ده ایشلب چیقاریلگن مدافعه سیستمی ساتیب آلگن لیگی سببلی امریکا قوشمه ایالتلری نینگ تورکیه گه قره تیلگن تحریم قراری باره سیده بحث ایترایکن, حقوقی بولمه گن تحریم لر گه قرشی انقره بیلن حربی- تخنیکی همکارلیک لری نی دوام ایتتیره دیگن لیک لری نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
